|  |  |  |
| --- | --- | --- |
| **ผลกระทบจากการแพร่ระบาดของ COVID-19 ต่อเศรษฐกิจโลก** | | |
| **สถาบัน** | Asian Development Bank  (ADB)  (เมื่อวันที่ 3 เม.ย. 2563) | * คาดการเติบโตของเศรษฐกิจของประเทศกำลังพัฒนาในภูมิภาคเอเชียจะลดลงอย่างมากในปี 2563 อยู่ที่ร้อยละ 2.2 ซึ่งปรับลดลงจากร้อยละ 5.5 ที่คาดการณ์ไว้เมื่อเดือน ก.ย. 2562 เนื่องด้วยการแพร่ระบาดของ COVID-19 ทั้งนี้ เศรษฐกิจจะกลับมาฟื้นตัวใหม่อีกครั้งในปี 2564 อยู่ที่ระดับร้อยละ 6.2 |
| World Trade Organization  (WTO)  (เมื่อวันที่ 9 เม.ย. 2563) | * คาดปริมาณการค้าโลกในปี 2563 จะหดตัวลงร้อยละ 13 ในฉากทัศน์ที่ดี และลดลงร้อยละ 32 ในฉากทัศน์ที่แย่ที่สุด ซึ่งจะมีความรุนแรงกว่าวิกฤตการเงินทั่วโลกในปี 2551-2552 ทั้งนี้ คาดการฟื้นตัวในปี 2564 ยังคงไม่มีความชัดเจน โดยจะขึ้นอยู่กับระยะเวลาของการแพร่ระบาดและประสิทธิภาพของนโยบายที่ประเทศต่าง ๆ นำมาใช้ |
| International Labour Organization  (ILO)  (เมื่อวันที่ 8 เม.ย. 2563) | * การแพร่ระบาดของ COVID-19 ส่งผลกระทบต่อแรงงานทั่วโลกกว่า 2.7 พันล้านคน คิดเป็นร้อยละ 81 ของกำลังแรงงานโลกทั้งหมดจำนวน 3.3 พันล้านคน * ในไตรมาสที่ 2 ของปี 2563 COVID-19 จะทำให้จำนวนชั่วโมงทำงานลดลงถึงร้อยละ 6.7 เทียบเท่ากับจำนวนลูกจ้างที่ทำงานเต็มเวลากว่า 195 ล้านคน โดยภูมิภาคที่ได้รับผลกระทบมากที่สุด ได้แก่ ตะวันออกกลาง ยุโรป และเอเชีย-แปซิฟิก ตามลำดับ |

กองสนเทศเศรษฐกิจ

กรมเศรษฐกิจระหว่างประเทศ

สถานะวันที่ 9 เม.ย. 2563